cyanic-selkie/wikianc huggingface dataset:
เอกมัย
ปัจจุบัน
พ.ศ. 2542 เปิดดำเนินการรถไฟฟ้าบีทีเอส โดยมีสถานีเอกมัยตั้งอยู่บริเวณแยกเอกมัยใต้ ทำให้เอกมัยกลายเป็นย่านการค้าและที่อยู่อาศัยรองรับผู้คนได้หลากหลายกลุ่ม ทั้งชาวไทยและชาวต่างชาติ จากข้อมูลของกรมธนารักษ์ ราคาประเมินทุนทรัพย์ที่ดิน รอบบัญชี พ.ศ. 2559–2562 ราคาประเมินที่ดินย่านเอกมัยอยู่ระหว่าง 280,000–350,000 บาท/ตารางวา
ปากซอยเอกมัยมีศูนย์การค้าอยู่ 2 แห่ง คือ เกทเวย์ เอกมัย (ซึ่งตั้งอยู่ปากซอยสุขุมวิท 42) และเมเจอร์สุขุมวิท ช่วงกลางซอยมีศูนย์การค้า ร้านอาหาร สถานบันเทิง เช่น แอทเอกมัย, เชอร์เบต, บ้านเพื่อนเอกมัย, THAY, นั่งเล่นเอกมัย, The Cassette Music Bar, (Un) fashion, Ink & lion Cafe, ร้านกาแฟและอาหารเอกมัยมัคคิอาโต้, และร้านอาหารเหนือหอมด่วน เป็นต้น รวมถึงมีร้าน "ข้าว" ซึ่งได้รับดาวมิชลินหนึ่งดวง และร้าน "เฮียให้" ซึ่งได้รับรางวัลมิชลินบิบกูร์มองด์ด้วย ช่วงกลางยังเป็นที่ตั้งของดองกี้ มอลล์ ทองหล่อ ร้านค้าปลอดภาษีจากญี่ปุ่น ส่วนช่วงตอนเหนือของซอยส่วนใหญ่เป็นชุมชนเก่า อาคารพาณิชย์ อพาร์ตเมนต์ปล่อยเช่า รวมถึงที่ตั้งของวัดภาษีและมีมัสยิดอัลคอยรียะห์ในซอยนวลน้อย
เอทเวนตีโฟร์
เอเทวนตีโฟร์ เริ่มเป็นที่รู้จักไปทั่วโลกจากการเผยแพร่และผลิตภาพยนตร์อิสระ, ภาพยนตร์นอกกระแสหรือภาพยนตร์ที่ใช้ทุนสร้างต่ำแต่กลับประสบความสำเร็จอย่างสูงและได้รับคำชื่นชมจากนักวิจารณ์รวมถึงได้รับรางวัลต่างๆ เช่นเรื่อง ใครสักคนบนโลกใบนี้ (2013), พิศวาสจักรกลอันตราย (2014), รูม ขังใจไม่ยอมไกลกัน (2015), มูนไลท์ (2016), เลดี้เบิร์ด (2017), ยากจัง เป็นสาว ม. สอง (2018), เพชรซ่อนเหลี่ยม (2019), มินาริ (2020), ลุงครับ "รัก" คืออะไร? (2021), ซือเจ๊ทะลุมัลติเวิร์ส (2022) และ เหงา เท่า วาฬ (2022)
ในงานประกาศผลรางวัลออสการ์ ครั้งที่ 95 อทเวนตีโฟร์ ได้รับการบันทึกว่าเป็นค่ายภาพยนตร์แห่งแรกที่นำภาพยนตร์ออกฉายและได้รับรางวัลออสการ์ครบทั้ง 6 สาขารางวัลใหญ่ภายในปีเดียวกัน จากเรื่อง ซือเจ๊ทะลุมัลติเวิร์ส และ เหงา เท่า วาฬ
ปลาปักเป้าปากแม่น้ำอเมริกาใต้
ปลาปักเป้าปากแม่น้ำอเมริกาใต้ (South American estuarine puffer, Banded puffer, Parrot puffer; ) ปลาน้ำกร่อยชนิดหนึ่ง จำพวกปลาปักเป้า จัดอยู่ในวงศ์ปลาปักเป้าฟันสี่ซี่ (Tetraodontidae)
มีลักษณะคล้ายกับปลาปักเป้าแอมะซอน (C. asellus) ซึ่งอยู่ในสกุลเดียวกัน แต่พบเฉพาะในน้ำจืด แต่ปลาปักเป้าปากแม่น้ำอเมริกาใต้ มีขนาดความยาวเต็มที่ได้ถึง 30 เซนติเมตร และเป็นปลาสองน้ำที่อพยพไปมาระหว่างน้ำจืด-น้ำกร่อย-ทะเล และมีลักษณะร่วมที่เหมือนกัน คือ มีแถบสีดำที่บริเวณหลังและเป็นวงแหวนบริเวณโคนครีบหาง
พบกระจายพันธุ์ในเขตชายฝั่งมหาสมุทรแอตแลนติกฝั่งตะวันตกในทวีปอเมริกาใต้ตั้งแต่อ่าวเปเรียจนถึงปากแม่น้ำแอมะซอนในบราซิล
นิยมเลี้ยงเป็นปลาสวยงามเช่นเดียวกับปลาปักเป้าแอมะซอน โดยควรเลี้ยงให้อยู่ตามลำพังเพียงตัวเดียวหรือเป็นกลุ่มเล็ก ๆ กินอาหารจำพวก มอลลัสคาและครัสเตเชียนเหมือนปลาปักเป้าชนิดอื่น หากเลี้ยงในน้ำเค็มและสถานที่กว้างพอจะทำให้มีสุขภาพดีและทำให้มีอายุที่ยาวนาน
มาลาไค แบล็ก
ทอม บัดเก็น (Tom Budgen) เกิด 19 พฤษภาคม ค.ศ. 1985 ที่อัมสเตอร์ดัม เป็นนักมวยปล้ำอาชีพชาวดัตช์ที่รู้จักในWWEภายใต้นาม แอลีสเตอร์ แบล็ก (Aleister Black) เป็นแชมป์ NXT
เขาได้ตระเวณปล้ำสมาคมอิสระทั้งในสหราชอาณาจักรและยุโรป ภายใต้ชื่อ ทอมมี เอ็นด์ (Tommy End), เขาได้ปล้ำให้กับสมาคม Insane Championship Wrestling, Progress Wrestling, westside Xtreme wrestling, Over the Top Wrestling และ Revolution Pro Wrestling และอื่นๆ  เขายังปล้ำที่สมาคมต่างประเทศ, เช่น Combat Zone Wrestling ของอเมริกาเหนือ, Evolve และ Pro Wrestling Guerrilla รวมไปถึงสมาคมของญี่ปุ่น Big Japan Pro Wrestling
ในปี 2021 ได้เซ็นสัญญากับ All Elite Wrestling (AEW) ในชื่อ มาลาไค แบล็ก (Malakai Black) และได้ก่อตั้งกลุ่ม House of Black ร่วมกับ Brody King และ Buddy Matthews และยังสามารถคว้าแชมป์ AEW World Trios Championship ร่วมกัน 3 คน
ภาษาซองคา
ภาษาซองคา เป็นภาษาประจำชาติของภูฏาน อยู่ในตระกูลจีน-ทิเบต สาขาทิเบต-พม่า ใกล้เคียงกับภาษาสิกขิมและภาษาอื่น ๆ ของชาวภูฏาน ระบบเสียงใกล้เคียงกับภาษาทิเบตสมัยใหม่ เทียบได้กับความแตกต่างระหว่างภาษาสเปนกับภาษาอิตาลี พระในทิเบตและภูฏาน เรียนภาษาทิเบตโบราณเพื่อการอ่านคัมภีร์พุทธศาสนา คำว่าซองคาหมายถึง ภาษา (คา) ที่พูดในวัดที่มีลักษณะเป็นป้อมปราการ (ซอง) ภาษานี้แพร่เข้ามาในภูฏานเมื่อราว พ.ศ. 2200 โดย ชับดรุง งาวัง นัมกเยล
ภาษาซองคาและภาษาถิ่นอื่น ๆ เป็นภาษาแม่ของภูฏานตะวันตก มีผู้พูดภาษานี้ในเมืองกาลิมปงของอินเดียที่เคยเป็นส่วนหนึ่งของภูฏาน แต่ปัจจุบันอยู่ในรัฐเบงกอลตะวันตก ภาษาซองคาเป็นภาษาที่ใช้ในโรงเรียน เป็นภาษากลางในภูฏานตอนใต้และตะวันออกที่ไม่ได้ใช้ภาษานี้เป็นภาษาแม่ เขียนด้วยอักษรทิเบต หนังสือพิมพ์ด้วยอักษรทิเบตแบบอูคันซึ่งเป็นแบบเดียวที่ใช้พิมพ์ภาษาทิเบต
ตัวอย่าง
นี่คือตัวอย่างประโยคในข้อที่ 1 ของปฏิญญาสากลว่าด้วยสิทธิมนุษยชน:
ภาษาซองคาในอักษรทิเบต
ทับศัพท์ด้วยอักษรโรมัน
แปล
ฟุตบอลเอเชียเยาวชนอายุไม่เกิน 16 ปี 2016 รอบคัดเลือก
รอบคัดเลือกสำหรับฟุตบอลเอเชียเยาวชนอายุไม่เกิน 16 ปี 2016 เป็นการตัดสินหาทีมที่เข้าร่วมของ ฟุตบอลเอเชียเยาวชนอายุไม่เกิน 16 ปี 2016, เป็นการแข่งขันฟุตบอลยุวชนจัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติรุ่นอายุไม่เกิน 16 ปี ประเภทชายของพวกเขาในแต่ละชาติสมาชิก.
รวมทั้งหมด 16 ทีมที่จะลงเล่นในการแข่งขันรอบสุดท้าย, จะเป็นเจ้าภาพโดย อินเดีย. ในฐานะที่เป็นเจ้าภาพ, อินเดียได้สิทธิ์โดยอัตโนมัติ, แต่ยังจะได้แข่งขันในรอบคัดเลือกด้วย.
การแข่งขันรอบสุดท้ายยังทำหน้าที่เป็นผู้คัดเลือกของเอเอฟซีสำหรับ ฟุตบอลโลกอายุไม่เกิน 17 ปี 2017 ในประเทศอินเดีย, กับสี่ทีมที่ผ่านเข้ารอบ (ในขณะที่อินเดียได้สิทธิ์อยู่แล้วโดยอัตโนมัติในฐานะเจ้าภาพ, ทีมอันดับที่ห้าก็ยังมีสิทธิ์ได้ถ้าอินเดียติดอันดับหนึ่งในสี่).
การจับสลาก
การจับสลากสำหรับรอบคัดเลือกมีขึ้นเมื่อวันที่ 5 มิถุนายน พ.ศ. 2558 ที่บ้านเอเอฟซีในกรุง กัวลาลัมเปอร์. ทั้งหมด 45 ทีมที่ผ่านเข้าสู่รอบคัดเลือกและถูกจับสลากอยู่ในสิบเอ็ดกลุ่ม.
ทีมที่ได้รับเป็นทีมวางตามผลงานของพวกเขาในฤดูกาลที่ผ่านมาในปี ค.ศ. 2014.
กลุ่ม
แมตช์การแข่งขันจะลงเล่นระหว่างวันที่ 2–6 กันยายน พ.ศ. 2558 สำหรับ กลุ่ม เอช; 12–20 กันยายน พ.ศ. 2558 สำหรับ กลุ่ม จี (กลุ่มที่มีห้าทีม); 16–20 กันยายน พ.ศ. 2558 สำหรับกลุ่มอื่นๆทั้งหมด.
รายชื่อประธานาธิบดีมัลดีฟส์
รายชื่อประธานาธิบดีมัลดีฟส์ ตั้งแต่วาระ โมฮาเหม็ด อัมมิน ดิดิ ในปี ค.ศ. 1953 จนถึงวาระ อีบราฮิม โมฮัมเหม็ด โซลีห์ ในปัจจุบัน มีประธานาธิบดีทั้งสิ้น 7 คน โดยมีรายชื่อดังต่อไปนี้
เทกอะบาว
เทกอะบาว (Take a Bow) อาจหมายถึง
ดีแซตบีบี
ดีแซตบีบี อาจหมายถึง:
ครีป (เพลงทีแอลซี)
"ครีป" เป็นซิงเกิลแรกของวงอเมริกันแนวอาร์แอนด์บีที่ชื่อ ทีแอลซี จากผลงานสตูดิโออัลบั้มชุดที่ 2 ชุด CrazySexyCool ออกวางขายเมื่อ 31 ตุลาคม ค.ศ. 1994 ในสังกัดลาเฟซเรเคิดส์ ซิงเกิลขึ้นอันดับสูงสุดอันดับ 1 บนบิลบอร์ดฮอต 100 ยาวนาน 4 สัปดาห์ ถือเป็นซิงเกิลขายดีที่สุดอันดับ 2 ของปี 1995 ตามหลังเพลง "เทกอะบาว" ของมาดอนน่า ทีแอลซียังได้รับรางวัลแกรมมี่สาขากลุ่มหรือคู่ดูโอแนวอาร์แอนด์บียอดเยี่ยม และดัลลัส ออสติน ยังได้รับการเสนอชื่อเข้าชิงในสาขา เพลงอาร์แอนด์บียอดเยี่ยม
"ครีป" ยังติดอันดับ 3 ในชาร์ตฮอต 100 ซิงเกิลประจำปี 1995 ของบิลบอร์ด และยังติดอันดับ 3 ของนิตยสารสปิน ในการจัดอันดับ 20 ซิงเกิลแห่งคริสต์ทศวรรษ 1990
การเลือกตั้งผู้ว่าราชการกรุงเทพมหานคร พ.ศ. 2518
'''การเลือกตั้งผู้ว่าราชการกรุงเทพมหานคร พ.ศ. 2518 นับเป็น การเลือกตั้งผู้ว่าราชการกรุงเทพมหานครครั้งแรก' โดยจัดการเลือกตั้งตาม พระราชบัญญัติระเบียบบริหารราชการกรุงเทพมหานคร พ.ศ. 2518 '' ซึ่งกำหนดให้ผู้ว่าราชการกรุงเทพมหานครมาจากการเลือกตั้ง และจัดให้มีการเลือกตั้งในวันที่ 10 สิงหาคม 2518
สถานการณ์ก่อนการเลือกตั้ง
นับตั้งแต่มีการควบรวม จังหวัดพระนคร และ จังหวัดธนบุรี เข้าด้วยกันเป็น กรุงเทพมหานคร (ในการรวมครั้งแรก ใช้ชื่อว่า นครหลวงกรุงเทพธนบุรี ก่อนเปลี่ยนชื่อเป็นปัจจุบันในปี 2515) ในปี 2514 สมัยรัฐบาล จอมพล ถนอม กิตติขจร
ตำแหน่งผู้ว่าราชการกรุงเทพมหานคร จะเป็นลักษณะการแต่งตั้งจาก กระทรวงมหาดไทย เหมือนกับจังหวัดอื่นๆ ของประเทศ ถึงแม้ กรุงเทพมหานคร ตามกฎหมายเป็น เขตปกครองส่วนท้องถิ่นรูปแบบพิเศษ ก็ตาม
โดยการเลือกตั้งผู้ว่าราชการกรุงเทพมหานครครั้งนี้ เป็นการเลือกตั้งแบบเขตเดียว โดยเลือกผู้ว่าราชการกรุงเทพมหานคร 1 คน และ รองผู้ว่าราชการกรุงเทพมหานคร อีก 4 คน เป็น 1 คณะผู้สมัคร โดย​ผู้สมัครใดได้คะแนนเสียงมากที่สุดจะได้ดำรงตำแหน่ง
ผู้สมัครรับเลือกตั้ง
ในการเลือกตั้งครั้งนี้ มีคณะผู้สมัครทั้งหมด 5 คณะ ได้แก่ :
ผลการเลือกตั้ง
'''ผลการเลือกตั้งผู้ว่าราชการกรุงเทพมหานคร พ.ศ. 2518''' ผลการเลือกตั้ง ปรากฏว่า นายธรรมนูญ เทียนเงิน จากพรรคประชาธิปัตย์ ได้รับเลือกตั้งไป ด้วยคะแนน 99,247 คะแนน ส่วนผู้สมัครรายอื่น ๆ อาทิ นายอาทิตย์ อุไรรัตน์ จากพรรคพลังใหม่ ได้ 91,678 คะแนน และนายชมพู อรรถจินดา ผู้สมัครอิสระได้ 39,440 คะแนน แต่ทว่ามีจำนวนผู้ออกมาใช้สิทธิคิดเป็นเพียงร้อยละ 13.86 เท่านั้น
แต่ทว่าหลังจากนั้น เมื่อนายธรรมนูญบริหารราชการในตำแหน่งไปได้เพียงปีเศษ ฝ่ายบริหารและฝ่ายนิติบัญญัติของกรุงเทพมหานคร เกิดความขัดแย้งกันอย่างรุนแรง นายธานินทร์ กรัยวิเชียร นายกรัฐมนตรี อาศัยอำนาจนายกรัฐมนตรีขณะนั้น สั่งให้ผู้ว่าราชการกรุงเทพมหานครและสภากรุงเทพมหานครพ้นจากตำแหน่งทั้งคณะ เมื่อวันที่ 29 เมษายน พ.ศ. 2520 แล้วแต่งตั้งผู้ว่าราชการกรุงเทพมหานครและสมาชิกสภากรุงเทพมหานครขึ้นทำหน้าที่แทน จนกระทั่งในปี พ.ศ. 2528 หรืออีก 10 ปีต่อมา จึงมีการเลือกตั้งผู้ว่าราชการกรุงเทพมหานครขึ้นมาอีกครั้ง
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดสตูล พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยอำเภอเมืองสตูล อำเภอควนโดนและอำเภอควนกาหลง (เฉพาะตำบลทุ่งนุ้ย)
เขต 2
เขตเลือกตั้งที่ 2 ประกอบด้วยอำเภอท่าแพ อำเภอละงู อำเภอทุ่งหว้า อำเภอมะนังและอำเภอควนกาหลง (ยกเว้นตำบลทุ่งนุ้ย)
พระเจ้าชีเตซงแจ็น
อ้างอิง
815
คอลมีบายยัวร์เนม
คอลมีบายยัวร์เนม (Call Me By Your Name; "เอ่ยชื่อคือคำรัก") เข้าฉายในปี 2017 เป็นภาพยนตร์แนวดราม่า, โรแมนติก, และ การก้าวผ่านวัย กำกับโดย ลูกา กวาดาญีโน และเขียนบทโดย เจมส์ ไอวอรี เนื้อเรื่องอิงจากนวนิยาย คอลมีบายยัวร์เนม ที่แต่งโดย อันเดร อาซิมาน ภาพยนตร์นำเสนอในฉากของประเทศอิตาลีทางตอนเหนือในช่วงปี ค.ศ. 1983 เรื่องราวความสัมพันธ์ระหร่าง เอลิโอ เพิร์ลแมน (ทิโมธี ชาลาเมต์) เด็กหนุ่มอายุ 17 ปี ชาวอิตาลี และโอลิเวอร์ (อาร์มี แฮมเมอร์) ชายอเมริกันอายุ 24 ปี ซึ่งเป็นผู้ช่วยด้านโบราณคดีของพ่อเอลิโอ
คอลมีบายยัวร์เนม ในรูปแบบภาพยนตร์เริ่มมีแผนในการถ่ายทำในปี ค.ศ. 2007 ในขณะนั้นมีผู้อำนวยการสร้างคือ ปีเตอร์ สเปียส์ และ ฮาวเวิร์ด โรเซนแมน ได้นำ เจมส์ ไอวอรี มาเป็นผู้กำกับร่วมด้วย แต่สุดท้ายไอวอรีก็ได้อยู่ในตำแหน่งผู้เขียนบทแทน ในขณะที่ ลูกา กวาดาญีโน ซึ่งเข้ามาในตำแหน่งที่ปรึกษาด้านสถานที่ ก็ได้รับหน้าที่เป็นทั้งผู้กำกับและผู้อำนวยการสร้าง ภาพยนตร์ได้รับงบประมาณสนับสนุนจากบริษัทหลายประเทศ โดยได้ใช้สถานที่ถ่ายทำหลักในเมืองเครโมนา แคว้นลอมบาร์เดีย ประเทศอิตาลี ระหว่าง เดือนพฤษภาคม ถึง เดือนมิถุนายน ค.ศ. 2016 และกำกับภาพโดยสยมภู มุกดีพร้อม
ภาพยนตร์ได้รับการเผยแพร่โดยบริษัทโซนี่พิคเจอร์สคลาสสิค ก่อนที่จะเข้าฉายในเทศกาลภาพยนตร์ซันแดนซ์ ประจำปี ค.ศ. 2017 ในวันที่ 22 มกราคม ค.ศ. 2017 ภาพยนตร์ได้เริ่มฉายรอบพิเศษในสหรัฐในวันที่ 24 พฤศจิกายน ค.ศ. 2017 และเข้าฉายทั่วสหรัฐในวันที่ 19 มกราคม ค.ศ. 2018 คอลมีบายยัวร์เนมได้รับรางวัลมากมาย ทั้งคำชื่นชมในด้านการดำเนินเรื่อง บทภาพยนตร์ การกำกับการแสดง และเพลงประกอบ คอลมีบายยัวร์เนมได้รับรางวัลออสการ์ สาขาบทภาพยนตร์ดัดแปลงยอดเยี่ยม ในงานประกาศผลรางวัลออสการ์ ครั้งที่ 90 อีกทั้งยังถูกเสนอชื่อเข้าชิงสาขาภาพยนตร์ยอดเยี่ยม สาขานักแสดงนำชายยอดเยี่ยม และสาขาเพลงนำยอดเยี่ยม ในด้านบทภาพยนตร์เจมส์ ไอวอรี ได้รับรางวัลคริติกส์ชอยส์มูฟวี่อวอร์ด ครั้งที่ 23, รางวัลสมาคมนักเขียนแห่งอเมริกา ครั้งที่ 70 และรางวัลแบฟตา ครั้งที่ 71 สาขาบทภาพยนตร์ดัดแปลงยอดเยี่ยม ในส่วนของทิโมธี ชาลาเมต์ก็ได้รับการเสนอชื่อเข้าชิงในรางวัลแบฟตา, รางวัลลูกโลกทองคำ, รางวัลสมาคมนักแสดงภาพยนตร์และโทรทัศน์ และคริติกส์ชอยส์มูฟวี่อวอร์ด สาขานักแสดงนำชายยอดเยี่ยม
เนื้อเรื่อง
“เอลิโอ” เด็กหนุ่มอายุ 17 ปี ลูกครึ่งอิตาลี-อเมริกัน อาศัยอยู่ในชนบททางตอนเหนือประเทศอิตาลีกับครอบครัวของเขา พ่อของเอลิโอซึ่งเป็นนักโบราณคดีได้ชักชวนให้ “โอลิเวอร์” ชายหนุ่มอายุ 24 ปี ชาวอเมริกัน มาอาศัยด้วยในช่วงฤดูร้อนปี ค.ศ.1983 และให้โอลิเวอร์มาช่วยงานเกี่ยวกับเอกสาร เอลิโอผู้ซึ่งเป็นหนอนหนังสือและเป็นอัจฉริยะทางดนตรี เขาได้พบบุคลิกที่มีร่วมกันนิดๆระหว่างเขากับโอลิเวอร์ คือ นิสัยที่ร่าเริงและใช้ชีวิตโดยไร้ซึ่งความกังวล เอลิโอค่อนข้างไม่พอใจที่จะต้องแบ่งห้องของเขาให้โอลิเวอร์พัก เขาใช้เวลาส่วนใหญ่ในฤดูร้อนไปกับการอ่านหนังสือและออกไปเที่ยวกับ “มาร์เซีย” แฟนสาวของเขา ขณะที่โอลิเวอร์นั้นก็เป็นที่ต้องตาต้องใจจากผู้หญิงในท้องถิ่นอยู่ไม่น้อย นั่นทำให้โอลิเวอร์ยิ่งคับอกคับใจมากขึ้น
ต่อมา เอลิโอและโอลิเวอร์ได้เริ่มใช้เวลาร่วมกันมากขึ้น ทั้งออกไปว่ายน้ำด้วยกัน ไปเดินเล่นในเมืองด้วยกัน ไปทริปเกี่ยวกับโบราณคดีของพ่อโอลิโอด้วยกัน ถึงแม้ว่าเอลิโอจะเริ่มมีความสัมพันธ์ทางเพศกับมาร์เซียและพูดโอ้อวดเรื่องนี้ต่อหน้าโอลิเวอร์เพื่อคอยดูว่าเขาจะมีปฏิกิริยาตอบกลับอย่างไร แต่นั่นกลับทำให้เอลิโอพบว่าตัวเองยิ่งถูกดึงดูดโดยโอลิเวอร์มากขึ้น ในระหว่างที่ทั้งสองกำลังไปที่ไปรษณีย์ เอลิโอก็ได้สารภาพความรู้สึกที่เขามีต่อโอลิเวอร์ แต่โอลิเวอร์ปฏิเสธว่าเราทั้งสองไม่สามารถพูดถึงเรื่องนี้ได้ตอนนี้ วันถัดมาเอลิโอกับโอลิเวอร์ได้จูบกัน และโอลิเวอร์ก็บอกกับเอลิโอว่าเขาไม่อยากจากที่นี้ไป จึงทำให้ความสัมพันธ์ของทั้งสองเติบโตขึ้นในไม่กี่วันถัดมา
ในตอนที่โอลิเวอร์ตอบกลับโน้ตจากเอลิโอโดยเขียนโน้ตทิ้งไว้บนโต๊ะบอกว่า ให้เอลิโอมาพบเขาตอนเที่ยงคืน ในวันนั้นเอลิโอได้ใช้เวลาทั้งช่วงกลางวันอยู่กับมาร์เซีย โดยที่เขาหาโอลิเวอร์ไม่เจอเลย แต่สุดท้ายเมื่อถึงเที่ยงคืนเอลิโอก็ได้พบกับโอลิเวอร์ที่ลานหน้าบ้าน ทั้งสองคนได้ร่วมรักกันเป็นครั้งแรก และได้อยู่ใกล้ชิดกันมากขึ้นและเก็บความสัมพันธ์ระหว่างกันไว้เป็นความลับตั้งแต่นั้นมา ในฉากบนเตียง โอลิเวอร์ได้บอกเอลิโอว่า “ให้เรียกฉันด้วยชื่อของคุณ แล้วฉันจะเรียกคุณด้วยชื่อของฉัน” นั่นทำให้ทั้งสองมีความสัมพันธ์ใกล้ชิดกันมากขึ้นทั้งทางร่างกายและอารมณ์ความรู้สึก และทำให้เอลิโอเริ่มตัดขาดจากมาร์เซีย
ก่อนที่โอลิเวอร์จะต้องกลับอเมริกา ทั้งคู่ได้พูดคุยกันเพื่อขจัดความลังเลใจและความปรารถนาที่มีต่อกัน ซึ่งพ่อของเอลิโอก็สงสัยในความสัมพันธ์ระหว่างทั้งคู่ ก่อนที่โอลิเวอร์จะกลับเขาได้ชวนให้ทั้งสองคนไปเที่ยวที่เมืองแบร์กาโมด้วยกันสองคน ทั้งคู่ได้ใช้เวลาตลอด 3 วันอย่างโรแมนติก หลังจากที่โอลิเวอร์กลับอเมริกา นั่นทำให้เอลิโอเสียใจอย่างมากที่สุด ระหว่างทางกลับบ้าน เขาได้พบกับมาร์เซีย แฟนเก่าของเขา มาร์เซียได้บอกว่าเธอยังต้องการเป็นเพื่อนกับเขาอยู่ เมื่อกลับถึงบ้าน พ่อของเอลิโอเห็นถึงความเศร้าใจและสิ้นหวังที่ลูกมี เขาจึงบอกกับลูกว่าเขาเองรู้ถึงความสัมพันธ์ที่ทั้งเอลิโอและโอลิเวอร์มีอยู่แล้ว เขาสารภาพว่าเขาก็เคยมีความรู้สึกดีกับเพื่อนสมัยยังเป็นวัยรุ่น และสุดท้ายเขาก็ต้องการให้เอลิโอเก็บความรู้สึกนี้ไว้ เพราะว่ารักแท้ที่ทั้งเอลิโอและโอลิเวอร์มีให้ต่อกันนั้นเป็นสิ่งที่หายากนัก
ในระหว่างเทศกาลฮานุกกะห์ เอลิโอได้รับโทรศัพท์จากโอลิเวอร์ ซึ่งโทรมาบอกว่าเขาหมั้นแล้วและกำลังจะแต่งงาน โอลิเวอร์บอกกับเอลิโอว่า เขาจำเรื่องราวทุกอย่างระหว่างเราสองคนได้ จำครั้งสุดท้ายที่เขาเรียกชื่อเอลิโอว่าโอลิเวอร์ได้ หลังจากโทรศัพท์ เอลิโอผู้ซึ่งเต็มไปด้วยความเจ็บปวด เขานั่งอยู่หน้าเตาผิงไฟ ความรู้สึกทุกอย่างร่วงโรยจากดวงตาผ่านใบหน้าของเขา ในขณะที่ครอบครัวของเขากำลังเตรียมอาหารเย็นสำหรับฉลองเทศกาลฮานุกกะห์
เครื่องอิสริยาภรณ์แอฟริกาใต้
ตารางข้างล่างนี้แสดงเครื่องอิสริยาภรณ์แอฟริกาใต้. ประธานาธิบดีแอฟริกาใต้ ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
สหภาพแอฟริกาใต้
สหภาพแอฟริกาใต้ ถือกำเนิดภายใต้พระราชบัญญัติแอฟริกาใต้ก็มีผลบังคับใช้ ทำให้ดินแดนมีสถานะเป็นอาณานิคมในพระองค์ ตั้งแต่ ค.ศ. 1910.
ลำดับเกียรติอิสริยาภรณ์ในสมัยอาณานิคม ดังนั้น ผู้ที่ได้รับอิสริยาภรณ์ สามารถใช้ชื่อย่อของอิสริยาภรณ์ต่อท้ายชื่อของตน ตามธรรมเนียมสหราชอาณาจักร และ เครือจักรภพ.
ลำดับเกียรติเครื่องอิสริยาภรณ์ฝ่ายพลเรือนสมัยสหภาพ มีดังนี้:
สาธารณรัฐแอฟริกาใต้
แอฟริกาใต้ เปลี่ยนสถานะการปกครองจากอาณาจักรในเครือจักรภพเป็นสาธารณรัฐในเครือจักรภพ เมื่อ ค.ศ. 1961 แม้จะลาออกจากความเป็นสมาชิกกลุ่มประเทศเครือจักรภพ.
ค.ศ. 1967–1986
ช่วงทศวรรษที่ 1960 ถึง 1970, รัฐบาลได้มีการปรับลำดับเกียรติเครื่องอิสริยาภรณ์ โดยรวมเหรียญกล้าหาญ และ เหรียญเกียรติคุณ เป็นส่วนหนึ่งของลำดับเกียรติ:
ค.ศ. 1986–2002
ในช่วงทศวรรษที่ 1980 ได้มีการปรับลำดับเกียรติเครื่องอิสริยาภรณ์. โดยผนวกรวม "อิสริยาภรณ์แห่งชาติ", และ อิสริยาภรณ์สูงสุด 5 อิสริยาภรณ์ ที่สถาปนาขึ้นใหม่ เมื่อ ค.ศ. 1986. ค.ศ. 1994 ได้มีการยกเลิกบางอิสริยาภรณ์ ภายหลังสิ้นสุดยุค "การถือผิว" และ กลับเข้าเป็นสมาชิกเครือจักรภพอีกครั้ง:
เหรียญกล้าหาญสหภาพแอฟริกาใต้
เหรียญกล้าหาญสหภาพแอฟริกาใต้ สถาปนาเมื่อ ค.ศ. 1939 สำหรับ มอบให้กับผู้ที่มีความกล้าหาญขั้นสูงสุด ในระหว่างการป้องกันพลเรือน และ ปฏิบัติการช่วยเหลือในภาวะสถานการณ์ฉุกเฉิน.
เส้นเมริเดียนที่ 56 องศาตะวันตก
เส้นเมริเดียนที่ 56 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 56 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 124 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 56 องศาตะวันตกลากผ่านพื้นที่ดังนี้:
เครื่องอิสริยาภรณ์แอฟริกาใต้
เหรียญกล้าหาญสหภาพแอฟริกาใต้
มีสองประเภท (ทอง และ เงิน) ประกอบแพรสีน้ำเงินของสีส้ม. จนถึง 31 พฤษภาคม ค.ศ. 1961 ภายหลังการเข้าสู่การปกครองแบบสาธารณรัฐ.
เหรียญอิสริยาภรณ์โวลท์เมดสำหรับความกล้าหาญ
เหรียญอิสริยาภรณ์โวลท์เมดสำหรับความกล้าหาญ ในสมัยสาธารณรัฐ, แทน เหรียญกล้าหาญ พระราชสหภาพแอฟริกาใต้. สถาปนาเมื่อ ค.ศ. 1970 จนถึง ค.ศ. 1988, แทนที่ด้วย กางเขนโวลท์เมดสำหรับความกล้าหาญ.
กางเขนโวลท์เมดสำหรับความกล้าหาญ
กางเขนโวลท์เมดสำหรับความกล้าหาญ (WD) สถาปนาเมื่อ ค.ศ. 1988, แทน เหรียญอิสริยาภรณ์โวลท์เมด มีสองประเภท (ทอง และ เงิน) ประกอบแพรสีน้ำเงินของสีส้ม. ในปี ค.ศ. 2002 ได้มีการยกเลิกกางเขนโวลท์เมด.
Nkwe (เสือดาว) เหรียญอิสริยาภรณ์กล้าหาญ
มีสามชั้น ได้แก่:
Protea เหรียญอิสริยาภรณ์เกียรติคุณ
มีสามชั้น ได้แก่:
พลเรือน
ลำดับเกียรติอิสริยาภรณ์ในสมัย เครื่องอิสริยาภรณ์บางชนิดยังมีคงสถานะ ภายหลังการเลือกตั้งแบบหลากชนชาติภายใต้ระบบประชาธิปไตยเป็นครั้งแรกในปี ค.ศ. 1994. เช่น รางวัลกีฬา ได้มีการเปลี่ยนชื่อใหม่. อิสริยาภรณ์ใหม่ เริ่มบังคับใช้ตั้งแต่ ค.ศ. 2002, เป็นส่วนหนึ่งของสัญลักษณ์สำคัญของชาติ. ดังนี้:
คณะกรรมการโอลิมปิกแห่งสาธารณรัฐประชาธิปไตยประชาชนเกาหลี
คณะกรรมการโอลิมปิกแห่งสาธารณรัฐประชาธิปไตยประชาชนเกาหลี (, รหัสไอโอซี: PRK) เป็นคณะกรรมการโอลิมปิกแห่งชาติที่เป็นตัวแทนของประเทศเกาหลีเหนือสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2496 มีสำนักงานใหญ่ตั้งอยู่ที่ประเทศเกาหลีเหนือ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเกาหลีเหนือเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)
โรเมลู ลูกากู
ลูกากู เคยอยู่กับเชลซีมาก่อน และได้ถูกยืมตัวไปเล่นให้กับเวสต์บรอมวิชอัลเบียน ตลอดจนเอฟเวอร์ตัน จนกระทั่งเอฟเวอร์ตันได้ซื้อตัวมาอย่างถาวรในปลายเดือนกรกฎาคม ค.ศ. 2014 ด้วยราคาที่สูงที่สุดในประวัติศาสตร์สโมสร คือ 28 ล้านปอนด์ (ประมาณ 1,540 ล้านบาท) ด้วยสัญญา 5 ปี ในฤดูกาล 2015–16 ลูกากูเล่นได้อย่างโดดเด่น ได้ชื่อว่าเป็นผู้เล่นกองหน้าที่ตัวใหญ่ มีแรงปะทะมาก แต่คล่องแคล่วว่องไวและมีการยิงประตูที่เฉียบคม
ในนัดที่ 4 ของฤดูกาล 2016–17 เอฟเวอร์ตันเป็นฝ่ายบุกไปเยือนซันเดอร์แลนด์ ที่สนามสเตเดียมออฟไลต์ ลูกากูเป็นผู้ยิงแฮตทริกได้ในในนาทีที่ 60, 68 และ 71 นับเป็นผลการแข่งขันของนัดนี้ด้วย ทำให้เป็นผู้ยิงแฮตทริกแรกในพรีเมียร์ลีกฤดูกาลนี้ และจากผลการแข่งขันทำให้เอฟเวอร์ตันขึ้นสู่ที่ 3 ของอันดับตารางคะแนน
หลังจากที่ทำผลงานอันยอดเยี่ยมตลอด 3 ฤดูกาลให้กับเอฟเวอร์ตัน และมีชื่อติดทีมยอดเยี่ยมของพีเอฟเอในฤดูกาล 2016–17 ลูกากูได้เซ็นสัญญากับแมนเชสเตอร์ยูไนเต็ดใน ค.ศ. 2017 ค่าตัวโดยประมาณ 75 ล้านปอนด์ ทำให้เขากลายเป็นผู้เล่นชาวเบลเยียมที่มีค่าตัวสูงที่สุดในประวัติศาสตร์
ในนามทีมชาติเบลเยียม ลูกากูกลายเป็นผู้เล่นที่ทำประตูสูงสุดตลอดกาล เขาลงเล่นทีมชาติชุดใหญ่ครั้งแรกในปี 2010 ด้วยวัย 17 ปี หลังจากนั้น เขาได้ลงเล่นในฟุตบอลโลก 2 ครั้ง และฟุตบอลชิงแชมป์แห่งชาติยุโรปอีกหนึ่งครั้ง สำหรับในการแข่งขันฟุตบอลโลก 2018 ลูกากูมีส่วนช่วยให้เบลเยียมจบอันดับที่ 3 เขาเป็นผู้ทำประตูสูงสุดอันดับที่ 2 และได้รับรางวัลรองเท้าทองแดงในรายการนั้น
จอมมารบู
จอมมารบู (Majin Buu) เป็นตัวละครจากเรื่อง ดราก้อนบอล เป็นจอมมารตัวอ้วนนิสัยดี แต่พอแยกร่างกลายเป็นบูผอมโหดร้ายเย็นชา เกิดขึ้นจากพ่อมดบาบีดี้ที่นำพลังบริสุทธิ์และมหาศาลอย่างพวกซุน โกคูมาใส่ในไข่ของจอมมารบู และได้ต่อสู่กับพวกโกคู โกคูได้รวมร่างกับเบจิต้า จึงกลายเป็นเบจิโต้ ตอนแรกสู้ได้เหนือกว่า แต่พอเข้าไปในร่างบู ตัวก็แยกออกจากกัน ดังนั้นจึงต้องสู้ทั้งที่ไม่ได้รวมร่าง และโกคูก็ชนะด้วยบอลเก็นกิ เมื่อบูตาย จึงเกิดเป็นอูบุขึ้นมาและในตอนจบของดราก้อนบอล โงคุนได้ฝึกวิชาให้อูบุ
ความสามารถคือ เลียนแบบวิชาต่อสู้ได้เพียงแค่เห็นทีเดียว กับยิ่งดูดใครที่มีพลังมากเข้ามา แต่เฉพาะที่มีชีวิตเท่านั้น ร่างกายจะเปลี่ยนไปจนรูปร่างคล้ายกับร่างที่ดูด โดยได้ทั้งพลังนิสัยความทรงจำมาอยู่ในร่าง โดยการดูดมาเป็นร่างต่างๆนั้นคือ ต้องเปลี่ยนให้คนนั้นเป็นช็อคโกแลตรูปคนนั้นกับกินเข้าเอาด้วยตัวเอง หรือเอาชิ้นของบูไปจับเหยื่อเพื่อดูดมารวมตัวกับตน เอาชิ้นส่วนนั้นไปจับใครมาเอามารวมกับตัวเอง แต่ถ้าร่างที่ดูดมาอยู่ในตัวนานเกินไปจะหลอมรวมเป็นหนึ่งเดียว แต่ถ้าไปตัดท่อสายส่งออกไป บูก็จะคืนร่างตามร่างที่เหลือ ถ้าไม่มีร่างที่ดูดเหลือ ก็คืนร่างเดิม กับสูญเสียสติปัญญาไป กับความสามารถที่โดดเด่นของจอมมารบูคือ ร่างกายแม้ว่าจะบาดเจ็บจนแขนขาขาด ก็งอกใหม่ได้ หรือต่อให้ถูกทำลายเหลือแค่เซลล์เดียวก็ฟื้นตัวกลับมาได้
ชื่อของบูมาจากชื่อคาถาในภาพยนตร์ซินเดอเรลลา ปี 1950 "Bibbidi-Bobbidi-Boo"
ร่างต่างๆ ของจอมมารบู
ซึ่งวันหนึ่งที่บิบิดี้ผนึกบูตามปกติ ไคโอชินตะวันออก ที่เป็นไคโอชินคนถัดไปมาฆ่าบิบิดี้ทิ้ง จนบูถูกผนึกนับแต่นั้นมา แต่บาบิดี้ลูกชายของบิบิดี้คิดปลดปล่อยบูเพื่อแก้แค้น ด้วยการสูบพลังมหาศาลเข้าไป จนบูคลายจากผนึกได้ ถูกบาบีดี้สั่งให้ฆ่ามนุษย์ แต่บูอ้วนมีนิสัยที่ดีและอ่อนโยน ยอมกลับตัวกลับใจด้วยมิตรภาพของมิสเตอร์ซาตาน จนเป็นเพื่อนสนิทกัน แต่เพราะเห็นแบร์(ลูกหมา)กับMr.ซาตานถูกคนชั่วยิง แม้ตนรักษาทั้งคู่ แต่ความชั่วร้ายแยกตัวออกมาเป็นร่างผอม ตัวอ้วนสู้ไม่ไหว เพราะตอนแยกออกจากร่าง ร่างผอมมีพลังกว่าครึ่ง ร่างอ้อนแพ้จนโดนดูดไป แต่พอเบจิต้าตัดท่อเชื่อมต่อจนจอมมารบูเป็นบูร่างเล็ก ร่างอ้วนที่หมดสติอยู่ข้างในพอดี ได้ก็หนีออกมา ช่างที่ร่างเล็กสู้กับโกคูและเบจิต้า แต่ร่างอ้วนสู้ไม่ไหวจนสลบไป พอร่างเล็กถูกโกคูกำจัดไป เดนเด้รักษาบูร่างอ้วน เพราะโกคูยอมตามคำขอร้องของMr.ซาตาน กับกับเหตุผลที่ว่าบูร่างอ้วนนั้นกลับใจได้แล้ว และมีส่วนช่วยกำจัดร่างเด็ก จนบูเป็นเพื่อนกับพวกโกคู
หลังจากโลกสงบสุข จอมมารบูได้เข้าร่วมการแข่งศึกชิงจ้าวยุทธภพ โดยใช้ชื่อว่า มร.บู โดยส่วนมากจะแพ้ มร.ซาตานทุกครั้งในรอบชิงฯ
อ้างอิง
List of Dragon Ball characters Lista postaci występujących w Dragon Ball
นพนนท์ คชพลายุกต์
นพนนท์ คชพลายุกต์ เป็นนักฟุตบอลชาวไทย ปัจจุบันลงเล่นตำแหน่งกองหลังให้กับสโมสรฟุตบอลชลบุรีในไทยลีก
นพนนท์เกิดที่อำเภอนาทวี จังหวัดสงขลา เริ่มเล่นฟุตบอลตั้งแต่อายุ 4 ขวบ และติดทีมฟุตบอลนักเรียนไทยเมื่ออายุ 15 ปี ต่อมาเขาติดทีมชาติไทยหลายรุ่นอายุในการแข่งขันซีเกมส์ และยังเคยไปทดสอบฝีเท้ากับสโมสรเวกัลตะเซนไดในเจลีก เขาจบการศึกษาระดับปริญญาตรีจากมหาวิทยาลัยรามคำแหง
ในปี พ.ศ. 2555 นพนนท์ได้เริ่มทำงานอาสากู้ภัยให้กับมูลนิธิธรรมรัศมีมณีรัตน์ในจังหวัดชลบุรี โดยเป็นอาชีพเสริมรองจากการเล่นฟุตบอล และในเดือนเมษายน พ.ศ. 2560 เขาได้ต่อสัญญากับชลบุรีไปอีก 3 ปี
รถถังหลัก
รถถังหลัก (Main Battle Tank: MBT) คือ รถถังที่เป็นกำลังสำคัญในการรบ องค์ประกอบที่สำคัญคือ อำนาจการยิง(ความแม่นยำ อำนาจการทำลาย ความรวดเร็วในการใช้อาวุธ) ความคล่องตัว และการป้องกันตนเอง(เกราะ) โดยรถถังหลักจะต้องเป็นรถถังที่มีน้ำหนักตั้งแต่ 37-65 ตันขึ้นไป และสามารถติดปืนใหญ่ตั้งแต่ขนาด 90-125 มม.
ยุคที่ 1
รถถังหลักในยุคแรกจะประกอบไปด้วยรถถังกลางที่ออกแบบและผลิตโดยตรงหลังจากสงครามโลกครั้งที่สอง โดยได้รับการนิยามใหม่ต่อมาเป็นรถถังหลัก
ยุคที่ 2
รถถังหลักในยุคที่สองนั้นได้เพิ่มความสามารถในการต่อสู้ในเวลาคืน
ยุคที่ 3
รถถังหลักในยุคที่3นั้นสามารถยิงกระสุนจรวดต่อสู้รถถังนำวิถีด้วยแสงเลเซอร์จากลำกล้องปืนใหญ่ได้ ทั้งยังมีระบบควบคุมการยิงแบบดิจิตอล มีกล้องเล็งและตรวจการณ์ทั้งผู้บัญชาการรถ และพลยิงที่ใช้กล้องแบบจับภาพด้วยรังสีความร้อน มีเกราะป้องกันทั้งที่เป็นแบบเชิงรับ สร้างเป็นตัวรถ และป้อมปืน
ความก้าวหน้ายุคที่ 3 และยุคต่อไป
เมื่อรถถังหลักในยุคที่3ไปเปลี่ยนเป็นยุคต่อไป จะทำให้รถถังหลักในยุคที่4 มีระบบขับเคลื่อนที่สามารถเดินหน้าและถอยหลังได้ด้วยความเร็วเท่ากันด้วยระบบ ที่เรียกว่า Continuously Variable Transmission หรือ (CVT) มีระบบโหลดกระสุนอัตโนมัติ มีระบบดูดซับแรงเมื่อทำการยิงที่ดีเยี่ยมทำให้เคลื่อนที่ด้วยความเร็วสูงขณะยิงได้ มีระบบกล้องรอบทิศทางรอบป้อมและรถ 360 องศาโดยไม่มีจุดอับสายตา สามารถใช้โหมดความร้อนและกล้องกลางคืนได้ทุกมุมมองรอบรถถัง และมีระบบโครงข่ายสื่อสารกับศูนย์บัญชาการได้จากในตัวรถถังเอง
Advanced Third Generation and Next Generation
อยู่ระหว่างการพัฒนา
รถถังที่อยู่ระหว่างการพัฒนาเพื่อเข้าประจำการ
นภาลัย ธารใส
นภาลัย ธารใส เกิดวันที่ 20 พฤษภาคม พ.ศ. 2525 ที่จังหวัดชลบุรี เป็นนักวินด์เซิร์ฟชาวไทย ติดทีมชาติไทยเข้าแข่งขันในโอลิมปิกฤดูร้อน 2000, 2008 และ 2012 แต่ไม่ได้เหรียญรางวัล โดยในกีฬาโอลิมปิก พ.ศ. 2543 ได้อันดับดีที่สุดคือ 19 ส่วนโอลิมปิก พ.ศ. 2551 และ 2555 ได้อันดับที่ 20 และ 24 ตามลำดับ
ดีแซตทีวี
ดีแซตทีวี อาจหมายถึง
รีเมมเบอร์มี
"รีเมมเบอร์มี" (Remember Me) เป็นเพลงประกอบภาพยนตร์เรื่อง วันอลวน วิญญาณอลเวง ภาพยนตร์แอนิเมชันของพิกซาร์แอนิเมชันสตูดิโอส์ในปี พ.ศ. 2560 เพลงแต่งโดยโรเบิร์ต โลเปซ และ คริสเทน แอนเดอร์สัน-โลเปซ เพลงได้รับการขับร้องในภาพยนตร์โดย เบนจามิน แบร็ต, Gael García Bernal, Anthony Gonzalez, และ Ana Ofelia Murguía รวมถึง Miguel และ Natalia Lafourcade ที่ร้องเพลงเวอร์ชั่นเพลงป็อบในเครดิตท้ายภาพยนตร์  Carlos Rivera ได้บันทึกเพลงเวอร์ชั่นโคเวอร์ โดยใช้ชื่อว่า "Recuerdame" ในอัลบั้มซาวน์แทร็คภาษาสเปนของภาพยนตร์ เพลง "รีเมมเบอร์มี" ชนะเลิศรางวัลออสการ์ สาขาเพลงประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 90 ในปี พ.ศ. 2561
บริบท
เพลง "รีเมมเบอร์มี" ถูกใช้ในหลายบริบทตลอดภาพยนตร์ วันอลวน วิญญาณอลเวง เพลงเป็นที่รู้จักในฐานะเพลงยอดนิยมที่สุดของเออร์เนสโต เดอะ ลา ครูซ (พากย์โดย เบนจามิน แบร็ต) ที่เขียนโดยเพื่อนนักดนตรี เฮกเตอร์ ริเวอร่า (พากย์โดย Gael García Bernal) เพลงถูกร้องครั้งแรกในภาพยนตร์โดยบรรเลงแบบ mariachi ในฐานะคำขอจากเออร์เนสโต้ถึงแฟนเพลงให้ยังคงจำเขาไว้ในใจแม้เขาจะต้องออกเดินทางไกล ต่อมาเพลงปรากฏในรูปแบบเพลงกล่อมซึ่งเฮกเตอร์ร้องให้กับลูกสาวคือโคโค่ เมื่อเขาจะออกเดินทางเพื่อเป็นนักดนตรี  จากนั้นเพลงได้นำมาร้องโดยมิเกล ริเวอรา (พากย์โดย Anthony Gonzalez) ให้กับโคโค่ผู้เป็นทวดเพื่อให้โคโค่ได้ระลึกถึงเฮกเตอร์ จากนั้นเพลงได้ปรากฏในรูปแบบเพลงป็อบในเครดิตท้ายภาพยนตร์ ร้องโดยนักร้อง Miguel และ Natalia Lafourcade.
รางวัล
เพลง "รีเมมเบอร์มี" ได้รับการเสนอชื่อในหลายรางวัล เช่น รางวัลลูกโลกทองคำ สาขาเพลงประกอบภาพยนตร์ยอดเยี่ยม และรางวัลออสการ์ สาขาเพลงประกอบภาพยนตร์ยอดเยี่ยม โดยชนะเลิศในรายการหลัง นอกจากนี้ยังชนะเลิศในรางวัล Critics' Choice Movie Awards สาขาเพลงยอดเยี่ยม
วิ่งสู้ฟัด (ภาพยนตร์ซีรีส์)
ภาพยนตร์เรื่อง วิ่งสู้ฟัด สร้างชื่อเสียงให้กับทั้งเฉินหลง, หลิน ชิงเสีย และจาง ม่านอวี้ ต่อมาจึงมีการสร้างภาพยนตร์ภาคต่ออีก 5 ภาค  ได้แก่
อูยัสต์
อูยัสต์ (Ujazd) เป็นเมืองทางตอนใต้ของประเทศโปแลนด์ ในเขตจังหวัดออปอแล มีเนื้อที่ทั้งหมด 14.69 ตารางกิโลเมตร และในปี ค.ศ 2006 มีประชากร 1,652 คน ในช่วงสงครามโลกครั้งที่สอง ประเทศเยอรมนีได้เข้ายึดครองเมืองในปี ค.ศ. 1936-1945
เจริญทอง เกียรติบ้านช่อง
เจริญทอง ชกมวยไทยครั้งแรกเมื่ออายุ 12 ขวบ ได้เงินค่าตัวครั้งแรกมา 100 บาท ต่อมาเมื่อมาเรียนต่อในกรุงเทพมหานคร ก็ยังคงชกมวยอยู่ จนกระทั่ง ใหม่ เมืองคอน (สมคิด ชูแก้วร่วง-ปัจจุบันเสียชีวิตแล้ว) มาพบเข้า จึงได้รับการฝากฝังให้เข้าสังกัด หลังจากนั้นก็ชกสั่งสมชื่อเสียงมาเรื่อย ๆ จนคว้าแชมป์ได้ 3 รุ่น ได้แก่ จูเนียร์แบนตั้มเวท (115 ปอนด์),  เฟเธอร์เวท (126 ปอนด์), ไลท์เวท (135 ปอนด์) ซึ่งทั้งหมดเป็นแชมป์ของสนามมวยเวทีลุมพินี
เจริญทองเคยได้รับค่าตัวสูงสุดคือ 2.5 แสนบาท ในการชกกับ แสนเชิง ปิ่นแสงชัย
นอกจากนี้แล้วยังเคยชกมวยสากลสมัครเล่นจนติดทีมชาติในช่วงระยะเวลาสั้น ๆ ในรายการคิงส์คัพ และชกในกีฬาเอเชียนเกมส์ พ.ศ. 2533 ที่ประเทศจีนด้วย
หลังแขวนนวมแล้ว เจริญทองเคยตกเป็นข่าวฮือฮาครั้งหนึ่ง เมื่อตัดสินใจถ่ายรูปในแบบนู้ด ด้วยความที่เป็นชายหนุ่มหน้าตาดี และได้ศึกษาจนจบพลศึกษา จากมหาวิทยาลัยราชภัฏจันทรเกษม
ต่อมา เจริญทองได้เปิดโรงเรียนสอนมวยไทยกับภรรยาที่เขตวังทองหลาง และในการเลือกตั้งทั่วไปเมื่อวันที่ 3 กรกฎาคม พ.ศ. 2554 ตกเป็นข่าวว่าจะเป็นผู้สมัคร ส.ส. สังกัดพรรคพลังคนกีฬา ของนายวนัสธนา สัจจกุล (ธวัชชัย สัจจกุล) แต่ทว่าท้ายที่สุดก็ได้สังกัดกับทางพรรคชาติไทยพัฒนา โดยทำการเปิดตัวพร้อมกับเพื่อนนักมวยอีก 3 คน คือ เขาทราย แกแล็คซี่, มนัส บุญจำนงค์ และสมรักษ์ คำสิงห์ โดยจะลงเลือกตั้งในพื้นที่บ้านเกิด ซึ่งจะต้องพบกับคู่แข่งคนสำคัญจากพรรคประชาธิปัตย์ คือ นายเทพไท เสนพงศ์ แต่ทว่าเมื่อตรวจสอบแล้วพบว่าไม่มีสิทธิลงรับเลือกตั้ง เพราะไม่ได้ไปใช้สิทธิเลือกตั้งท้องถิ่น จึงให้หลานชายลงสมัครแทน
ปัจจุบัน ในกลางปี พ.ศ. 2555 เจริญทองได้หวนกลับมาชกมวยอีกครั้งในวัย 44 ปี ในชื่อ "เจริญทอง ไก่ย่างห้าดาว" โดยมี ดร.พงษ์ วิเศษไพฑูรย์ แห่งบริษัทซีพี เป็นผู้จัดการ และมีความเป็นไปได้ว่าอาจจะได้ชกกับ สมรักษ์ คำสิงห์
แหล่งข้อมูลอื่น
Charoenthong Kiatbanchong
รักสลับขั้ว
รักสลับขั้ว (Parallel) เป็นการ์ตูนรักของเด็กวัยรุ่น สอดแทรกด้วยเนื้อหาตลกขบขัน ผลงานของ โตชิฮิโกะ โคบายาชิ ผู้วาดเรื่อง พาสเทล ลงตีพิมพ์เป็นครั้งแรกในนิตยสาร โชเน็นแม็กกาซีนรายสัปดาห์ ของสำนักพิมพ์ โคดันฉะ มีทั้งหมด 19 ตอน และตอนพิเศษอีก 1 ตอน โดยตอนพิเศษดังกล่าวตีพิมพ์ในระหว่างที่เนื้อเรื่องหลักดำเนินอยู่ในเวลาเดียวกัน
ได้รับการตีพิมพ์เป็นภาษาไทย โดย วิบูลย์ พับลิชชิ่ง กรุ๊ป จัดทำเล่มแรกเมื่อ 31 ธันวาคม พ.ศ. 2549 จากนั้นเล่มที่ 2 จัดทำเมื่อ 28 กุมภาพันธ์ พ.ศ. 2550 ส่วนเล่มที่ 3 จัดทำเมื่อ 31 พฤษภาคม พ.ศ. 2550 และเล่มสุดท้ายจัดทำเมื่อ 20 พฤศจิกายน พ.ศ. 2550
ฉากส่วนใหญ่การ์ตูนเรื่องนี้ วาดจากสถานที่จริงในเมืองโอโนะมิจิ จังหวัดฮิโระชิมะ ประเทศญี่ปุ่น
เนื้อเรื่องหลัก
เนโกตะ ชินโนสุเกะ เด็กหนุ่มอายุ 15 ที่เป็นหัวโจกของเหล่าเด็กผู้ชายในชั้นเรียน มักจะมีปากเสียงกับเหล่าเด็กผู้หญิง โดยเฉพาะ โฮชิโนะ ซากุระ เด็กสาวหน้าตาดี แถมหัวดี และเป็นหัวหน้าของกลุ่มเด็กผู้หญิง ถึงแม้เนโกตะจะทะเลาะกับโฮชิโนะได้ไม่เว้นวัน แต่ลึกๆ ในใจแล้ว เขาแอบชอบโฮชิโนะมานาน จนในที่สุดหลังเลิกเรียนวันหนึ่ง เขาก็ตัดสินใจที่จะบอกความในใจให้โฮชิโนะได้รู้ แต่ผลลัพธ์ที่ได้คือคำปฏิเสธจากเธอว่า "ไม่ได้หรอก"
หลังจากผิดหวัง เนโกตะจึงกลับบ้าน และพบว่าพ่อของเขาที่แทบจะไม่ได้เจอหน้ากัน เพราะเป็นนักดนตรีอาชีพและต้องตระเวณแสดงยังที่ต่างๆ รอพบเขาอยู่เพื่อที่จะบอกข่าวการแต่งงานใหม่กับเพื่อนนักดนตรีด้วยกัน และก่อนที่พวกเขาจะออกเดินทางไปแสดงดนตรีอีกนานนับปี ก็จะฝากลูกติดของแม่ใหม่จะมาพักอาศัยอยู่กับเนโกตะด้วย เพราะปัญหาเรื่องการเช่าบ้าน ซึ่งลูกติดคนดังกล่าวก็คือโฮชิโนะนั่นเอง พร้อมกันนั้นพ่อของเนโกตะและแม่ของโฮชิโนะยังกำชับให้ทุกคนเก็บเรื่องความสัมพันธ์นี้ไว้เป็นความลับด้วยจนกว่าพวกเขาจะแต่งงานกัน
เนโกตะเอง แม้จะยังไม่รู้ว่าหากแท้จริงแล้วโฮชิโนะจะคิดชอบเขาบ้างหรือไม่ แต่ในตอนนี้เขาก็เข้าใจได้ว่าที่โฮชิโนะปฏิเสธเขานั้นสาเหตุหนึ่งเป็นเพราะเมื่อพ่อของเขากับแม่ของโฮชิโนะแต่งงานกันแล้ว พวกเขาจะต้องมีความสัมพันธ์เป็นพี่น้องกัน เนโกตะเองเข้าใจถึงเรื่องนี้แต่ก็รู้สึกเสียใจกับความจริงดังกล่าว จนทำให้มีปากเสียงกับโฮชิโนะ และพลั้งปากบอกกับเธอไปว่าที่เขาสารภาพรักเธอเป็นเพียงเรื่องล้อเล่นเท่านั้นเอง ถึงกระนั้นก็ตามแท้จริงแล้วเนโกตะก็ไม่อาจตัดใจจากโฮชิโนะได้ เวลาที่ทั้งคู่อยู่ที่โรงเรียนก็ยังคงทะเลาะกันเช่นเดิม และไม่อาจเปิดเผยได้ว่าพวกเขาอยู่บ้านเดียวกัน
ในขณะที่ความสัมพันธ์แบบแปลกประหลาดระหว่างเนโกตะและโฮชิโนะเริ่มดำเนินไปเรื่อยๆ คิตามุระ เด็กหนุ่มผู้เป็นที่นิยมในกลุ่มเด็กผู้หญิง และเป็นเพื่อนสนิทของเนโกตะ ได้รู้ความจริงในที่สุดว่าเนโกตะกับโฮชิโนะอยู่บ้านเดียวกัน เพราะพ่อแม่ของทั้งคู่กำลังจะแต่งงานกัน ทำให้เขาตัดสินใจบอกกับเนโกตะว่าเขาแอบชอบโฮชิโนะอยู่ ทั้งยังขอให้เนโกตะช่วยสานสัมพันธ์ระหว่างเขากับโฮชิโนะด้วย เนโกตะเองจึงเกิดความสับสนขึ้นภายในใจ แต่ท้ายที่สุด เนโกตะก็ยอมช่วยคิตามุระเพราะเห็นว่าเป็นเพื่อนสนิท และเป็นคนดี จนในที่สุดคิตามุระก็ได้ไปออกเดทดูหนังกับโฮชิโนะ แต่เนโกตะก็ไม่วายแอบตามไปดูทั้งคู่อยู่ห่างๆ จนช่วงท้ายของการเดท คิตามุระได้สารภาพรักกับโฮชิโนะ ทว่ากลับโดนปฏิเสธ พร้อมกับที่เนโกตะถูกจับได้ว่าแอบตามดูการเดทของพวกเขาอยู่ และนั่นทำให้คิตามุระเข้าใจในที่สุดว่า แท้จริงแล้วเนโกตะก็ชอบโฮชิโนะอยู่เช่นกัน
หลังกลับจากการไปเที่ยวแล้ว ไอฮาระได้คุยกับโฮชิโนะ และขอให้โฮชิโนะช่วยให้เธอได้ใกล้ชิดกับเนโกตะ นอกจากนี้เธอยังคงวนเวียนไปมาหาสู่เนโกตะอยู่เป็นประจำอีกด้วย ทำให้เนโกตะอึดอัดมาก เพราะเขาไม่ได้มีความรู้สึกพิเศษให้กับไอฮาระ แถมยังกลัวว่าการที่ไอฮาระไปหาเขาที่บ้านบ่อยๆ จะทำให้ความลับที่ว่าเขากับโฮชิโนะอาศัยอยู่ในบ้านเดียวกันจะแตกอีกด้วย ซึ่งเนโกตะคิดแล้วว่าหากไอฮาระรู้เรื่องนี้แล้ว คงไม่ช่วยเก็บไว้เป็นความลับต่อไปเหมือนอย่างคิตามุระแน่ๆ เขาจึงติดสินใจบอกไอฮาระไปตามตรงว่าเขามีคนที่ชอบแล้ว คือโฮชิโนะ แต่ปฏิกิริยาที่ได้จากไอฮาระกลับผิดคาด เมื่อไอฮาระยังคงไม่ลดละความพยายามที่จะเป็นแฟนกับเนโกตะ
อยู่มาวันหนึ่ง จู่ๆพี่สาวของโฮชิโนะที่แยกจากกันไปนาน ฮารุโนะ โมโมโกะ ก็มาขออาศัยอยู่ที่บ้านของเนโกตะด้วย ทำให้โฮชิโนะไม่พอใจเป็นอย่างมาก เพราะไม่พอใจนิสัยของโมโมโกะที่เลื่อนลอย ขี้เล่น จนสร้างปัญหาให้เธอบ่อยครั้ง อย่างไรก็ตาม ในท้ายที่สุดเนโกตะก็ได้พูดคุยกับโฮชิโนะและช่วยให้เธอปรับความเข้าใจกับโมโมโกะได้ในที่สุด
ต่อมาได้มีกองถ่ายโฆษณามาถ่ายทำที่เมืองที่เนโกตะและโฮชิโนะอาศัยอยู่ ในตอนนั้นเองที่ทำให้พวกเขาได้รู้ว่า แท้จริงแล้วโมโมโกะรับงานเป็นนักแสดงด้วย ระหว่างที่เนโกตะและโฮชิโนะ รวมถึงเพื่อนๆ กำลังดูการถ่ายทำโฆษณาอยู่ ผู้กำกับก็เห็นโฮชิโนะและตัดสินใจให้เธอมาเทสต์หน้ากล้อง จนในที่สุดก็จับพลัดจับผลู มีการนำเทปดังกล่าวออกอากาศทางทีวี ทำให้โฮชิโนะยิ่งเป็นที่รู้จักมากขึ้นจากคนในโรงเรียนเอง และคนทั่วไปภายนอก ทำให้เนโกตะรู้สึกว่าโฮชิโนะยิ่งอยู่ห่างจากตนเองออกไปเรื่อยๆ หลังจากนั้นไม่นานโฮชิโนะได้รับคำชวนให้เข้าวงการเป็นดารา แต่เธอก็ปฏิเสธในนาทีสุดท้าย เพราะไม่อยากย้ายไปอยู่โตเกียว เนื่องจากเป็นห่วงเนโกตะ
วันหนึ่ง เนโกตะได้รับโทรศัพท์จากพ่อที่อยู่ต่างประเทศว่าได้ข่าวคุณย่าของเนโกตะที่อยู่แถบชนบทไม่สบายหนัก ขอให้เนโกตะไปช่วยดูแลด้วย เนโกตะจึงเดินทางไปหาคุณย่า ที่นั่นเองเนโกตะได้พบกับเพื่อนสมัยเด็ก คันโนะ โทโกะ ซึ่งเปลี่ยนไปมากจากความทรงจำของเนโกตะ จากเด็กผู้หญิงแก่นแก้ว ขี้เหร่ กลายเป็นสาวสวย เปรี้ยวซ่า โฮชิโนะได้ตามไปบ้านคุณย่าด้วยเพราะเหตุบังเอิญว่าเนโกตะไม่ได้เอาชุดจากที่บ้านไปเปลี่ยน ช่วงระหว่างที่เนโกตะอยู่ที่บ้านคุณย่า โทโกะก็ได้บอกความในใจ และเอ่ยถึงสัญญาที่เนโกตะเคยให้ไว้สมัยเด็กๆ ว่าจะแต่งงานกับเธอ แต่เนโกตะก็ไม่ได้มีความรู้สึกพิเศษให้กับโทโกะ แม้ในช่วงเวลาที่เขาอยู่กับโทโกะเพียงสองต่อสองในห้องนอนของโทโกะเอง เนโกตะก็ยังคงแสดงออกอย่างชัดเจนถึงความมั่นคงของความรักที่เขามีให้กับโฮชิโนะ
หลังกลับจากบ้านคุณย่า พวกเนโกตะและโฮชิโนะ รวมถึงเพื่อนรวมห้องคนอื่น ต้องช่วยกันเตรียมการออกร้านในงานวัฒนธรรมของโรงเรียน โดยห้องของพวกเขาตัดสินใจจะทำบ้านผีสิงผนวกกับค็อฟฟี่ช็อป ในระหว่างนั้นไอฮาระได้เข้ามาคลุกคลีกับพวกเขาอยู่ตลอด แม้ไอฮาระจะเกาะติดแจอยู่กับเนโกตะสักเพียงไร แต่เขาก็พยายามที่จะไม่ได้ให้โฮชิโนะเข้าใจผิด เหตุการณ์ครั้งนี้ทำให้กลุ่มเด็กผู้หญิงและเด็กผู้ชายในห้องที่เป็นไม้เบื่อไม้เมามาตลอดได้ใกล้ชิดกันมากขึ้น
ยิ่งวันเวลาผ่านไป เนโกตะยิ่งแสดงออกมากขึ้นว่าเขาชอบโฮชิโนะเพียงใด จนครั้งหนึ่งเขาและโฮชิโนะโดนขังไว้ในห้องเก็บของด้วยกัน เนโกตะจึงใช้โอกาสนี้บอกความในใจกับโฮชิโนะอีกครั้ง เพราะเขาอยากบอกกับเธอถึงเรื่องที่เคยพลั้งปากว่าการที่เขาบอกรักเธอเพียงเพื่อจะล้อเล่นกับโฮชิโนะนั้นเป็นเรื่องโกหก แต่เหตุการณ์กลับกลายเป็นว่าอาจารย์หญิงท่านหนึ่งมาเห็นทั้งคู่อยู่ในห้องเก็บของด้วยกันพอดี ทำให้อาจารย์ท่านนั้นไม่พอใจมาก และต้องการพบผู้ปกครองของทั้งคู่ ร้อนถึงโมโมโกะที่ต้องสวมบทแสดงละครเป็นแม่ของเนโกตะและโฮชิโนะ แต่ท้ายที่สุดโมโมโกะก็สามารถกล่อมอาจารย์ท่านนั้นไม่ให้เอาเรื่องเนโกตะและโฮชิโนะได้
หลังผ่านเหตุการณ์ตึงเครียดมาด้วยกัน เนโกตะคิดว่าเขาน่าจะพัฒนาความสัมพันธ์กับโฮชิโนะได้มากขึ้น ทว่าจู่ๆ พ่อของเขาและแม่ของโฮชิโนะก็กลับมาจากการตระเวณแสดงดนตรี เนโกตะรู้สึกเสียใจมาก เพราะเมื่อมีการแต่งงานอย่างเป็นทางการระหว่างพ่อของเขากับแม่ของโฮชิโนะ นั่นเท่ากับว่าตัวเขาเองและโฮชิโนะก็จะกลายเป็นพี่น้องกันทันที วันเวลาที่เขาจะมีความสุขด้วยความหวังที่จะเป็นคู่รักกับโฮชิโนะก็จะหมดลงเช่นกัน ทุกสิ่งดูเหมือนจะมืดมนไปหมดสำหรับเนโกตะ แต่ในตอนท้ายเขาก็รู้ว่า แท้จริงแล้วพ่อของเขากับแม่ของโฮชิโนะตัดสินใจจะใช้ชีวิตคู่ด้วยกันโดยไม่แต่งงานกัน และนั่นจะทำให้เขากับโฮชิโนะพ้นจากสถานะการเป็นพี่น้องกัน พวกเขามีสิทธิ์ที่จะคบหาเป็นคู่รักกันได้ เพียงแต่พวกเขาต้องแยกบ้านกันอยู่เพราะไม่ได้เป็นพี่น้องกันอีกต่อไปแล้ว ตอนนั้นเองที่ทำให้โฮชิโนะกล้าที่จะบอกความในใจว่าแท้จริงแล้วเธอดีใจมากที่เนโกตะบอกว่าชอบเธอ ซึ่งเธอเองก็ชอบเนโกตะเช่นกัน แต่ต้องอดกลั้นความรู้สึกนั้นไว้มาตลอดเพราะความเป็นพี่น้อง ในที่สุดเรื่องราวความรักของพวกเขาก็จบอย่างมีความสุข
เนื้อเรื่องตอนพิเศษ
เนโกตะ และโฮชิโนะ รับจ้างทำงานพิเศษที่ร้านอาหารริมทะเลในช่วงปิดเทอม ที่นั่นเองเนโกตะได้พบกับ มาริ รุ่นพี่สาวสวยที่เคยรู้จักกันสมัยที่มาริเป็นผู้จัดการทีมเบสบอล มาริดูอาการของเนโกตะและโฮชิโนะแล้วรู้ดีว่าทั้งคู่ต่างมีใจให้กัน แต่เพราะโฮชิโนะยืนยันหนักแน่นว่าความสัมพันธ์ของทั้งคู่เป็นพี่น้องกันเท่านั้นไม่มีเกินเลยเป็นอื่น จึงทำให้มาริมีความหวังและตัดสินใจบอกความในใจของตนให้เนโกตะรับรู้ว่าตนเองนั้นเขา ถึงอย่างนั้นเนโกตะก็ใจแข็งและแสดงให้มาริได้รู้ว่า ภายในใจของเขายังคงมีเพียงโฮชิโนะเท่านั้น แม้จะรู้ดีก็ตามว่าตอนนี้คนที่เขารักมีสถานะเป็นพี่สาวของตนเอง นั่นเองที่ทำให้มาริเข้าใจได้ในที่สุด
รายชื่อตอนต่างๆ
จากการตีพิมพ์เรื่องรักสลับขั้วเป็นภาษาไทยทั้งหมด 4 เล่ม มีชื่อตอนต่างๆ ดังนี้
เทียมบุญ อินทรบุตร
เทียมบุญ อินทรบุตร อดีตโปรโมเตอร์มวยชื่อดัง ผู้ถือได้ว่าเป็นผู้มีความสำคัญในแวดวงมวยทั้งมวยไทยและมวยสากลในประเทศไทย และถือเป็นแบบอย่างให้แก่โปรโมเตอร์ในปัจจุบันด้วย
เทียมบุญเกิดเมื่อ พ.ศ. 2469 ที่จังหวัดลำปาง ในครอบครัวที่มีฐานะ ในวัยเด็กและวัยรุ่นเคยใช้ชีวิตมาอย่างโชกโชน
เป็นที่รู้จักกันดีจากการเป็นโปรโมเตอร์จัดการชกของนักมวยสากลระดับแชมป์โลกชาวไทย อาทิ โผน กิ่งเพชร ที่ชิงแชมป์โลกรุ่นฟลายเวทคืนจาก ฮิโรยูกิ เอบิฮาระ นักมวยชาวญี่ปุ่น ซึ่งในครั้งนี้นับเป็นครั้งแรกที่มีการถ่ายทอดทางโทรทัศน์การชกมวยสากลชิงแชมป์โลกในประเทศไทย และการจัด "ศึกสายเลือด" การชิงแชมป์โลกระหว่างนักมวยไทยด้วยกันเองเป็นครั้งแรก คือ ชาติชาย เชี่ยวน้อย กับ พันธุ์ทิพย์ แก้วสุริยะ และที่เป็นที่จดจำได้ดีที่สุด คือ การที่เป็นผู้วางแผนให้ แสนศักดิ์ เมืองสุรินทร์ ชกมวยสากลเพียง 3 ครั้งเท่านั้นแล้วได้เป็นแชมป์โลก อย่างที่เรียกกันว่า "บันได 3 ขั้น"
นอกจากนี้แล้ว เทียมบุญถือว่าเป็นผู้สร้างจุดขายและประชาสัมพันธ์การชกมวยในรูปแบบใหม่ เช่น การแต่งเพลงมาร์ชเชียร์มวย หรือ การจัดมวยตามเสด็จพระราชกุศล เป็นต้น
เทียมบุญได้รับฉายาจากสื่อมวลชนในแวดวงมวยว่า "พญาอินทรี" หรือ "หัวแตงโม" เนื่องจากมีลักษณะศีรษะที่ใหญ่โต และไว้ผมทรงสั้นเกรียน
ต่อมาเกิดอุบัติเหตุลื่นหกล้มในห้องน้ำที่บ้านพักตัวเอง จนกระดูกสะโพกหัก 3 ท่อน ต้องเข้ารักษาตัวในโรงพยาบาลนานนับเดือน เมื่อกลับมาพักฟื้นที่บ้านได้ไม่นานนัก เทียมบุญตัดสินใจฆ่าตัวตายด้วยการยิงกระสุนขนาด จุด 38 ใส่ศีรษะตนเองจนเสียชีวิต เมื่อวันที่ 31 พฤษภาคม พ.ศ. 2534 ขณะมีอายุได้ 65 ปี งานศพของเทียมบุญได้รับพระราชทานเพลิงเป็นกรณีพิเศษที่วัดมักกะสัน
คณะกรรมการการเลือกตั้ง (ประเทศไทย)
คณะกรรมการการเลือกตั้ง หรือย่อว่า กกต. (ECT) เป็นองค์กรอิสระตามรัฐธรรมนูญแห่งราชอาณาจักรไทย มีหน้าที่หลักเป็นผู้ควบคุมและดำเนินการจัดหรือจัดให้มีการเลือกตั้งหรือการสรรหาสมาชิกสภาผู้แทนราษฎร สมาชิกวุฒิสภา สมาชิกสภาท้องถิ่นและผู้บริหารท้องถิ่น แล้วแต่กรณี รวมทั้งการออกเสียงประชามติ ให้เป็นไปโดยสุจริตและเที่ยงธรรม ซึ่งในคณะกรรมการการเลือกตั้งมีสำนักงานคณะกรรมการการเลือกตั้งเป็นสำนักงานเลขานุการ
หน้าที่
คณะกรรมการการเลือกตั้ง หรือ กกต. มีอำนาจหน้าที่ตามรัฐธรรมนูญ ดังนี้
ชุดแรก (พ.ศ. 2540–2544)
เมื่อวันที่ 3 ธันวาคม 2540 ราชกิจจานุเบกษาได้เผยแพร่ พระบรมราชโองการโปรดเกล้าฯ แต่งตั้งประธานกรรมการและกรรมการการเลือกตั้ง โดยประกอบไปด้วย
ต่อมาเมื่อวันที่ 4 กุมภาพันธ์ 2543 นายวิสุทธิ์ โพธิแท่น ได้ขอลาออกจากตำแหน่งกรรมการการเลือกตั้ง และเมื่อวันที่ 13 เมษายน 2543 ได้มีพระบรมราชโองการโปรดเกล้าฯ แต่งตั้งให้ นายจิระ บุญพจนสุนทร ดำรงตำแหน่งแทน
ชุดที่สอง (พ.ศ. 2544–2549)
มีพระบรมราชโองการโปรดเกล้าฯ แต่งตั้งเมื่อวันที่ 21 ตุลาคม พ.ศ. 2544 วาระการดำรงตำแหน่ง วันที่ 21 ตุลาคม พ.ศ. 2544 - 25 กรกฎาคม พ.ศ. 2549
โดยมี พลตำรวจตรีเอกชัย วารุณประภา เป็นเลขาธิการคณะกรรมการการเลือกตั้ง ได้รับการแต่งตั้งเมื่อวันที่ 5 มกราคม 2547 และลาออกจากตำแหน่ง เมื่อวันที่ 21 สิงหาคม 2549
การปรับระบบการทำงาน หลังการเสียชีวิตของนายจรัล บูรณพันธุ์ศรี
ภายหลังการเสียชีวิตของนายจรัล บูรณพันธุ์ศรี และยังไม่มีการสรรหาบุคคลใหม่มาทดแทน กกต.ที่เหลืออยู่ 4 คน ได้แบ่งหน้าที่ใหม่ จากเดิมที่แบ่งตามลักษณะงานตามความเชี่ยวชาญของ กกต. แต่ละคน ออกเป็น 4 เขตพื้นที่ให้ กกต. แต่ละคนดูแล โดยแต่ละคนต่างก็มีอำนาจเด็ดขาดทั้งการบริหาร การเลือกตั้ง การจัดการเลือกตั้ง การสืบสวนสอบสวน และวินิจฉัย ในเขตพื้นที่ที่ตนรับผิดชอบ คือ
ทั้งนี้ได้มีการเพิ่มบุคลากรทั้งในสำนักงานคณะกรรมการการเลือกตั้ง และสำนักงานคณะกรรมการการเลือกตั้งประจำจังหวัด เพื่อขับเคลื่อนภารกิจและการทำงานของ กกต. ให้สำเร็จ
มีการปรับโครงสร้างหน่วยงานการวินิจฉัยสืบสวนสอบสวน จากเดิมที่มีสองส่วน เพื่อการตรวจสอบและคานอำนาจ คือ
การจัดโครงสร้างเดิม คล้ายกับการบริหารงานในกระบวนการยุติธรรม ที่มีสำนักสืบสวนสอบสวนทำหน้าที่คล้ายตำรวจ สำนักวินิจฉัยทำหน้าที่คล้ายอัยการ คณะอนุกรรมการวินิจฉัยทำหน้าที่คล้ายเป็นศาลชั้นต้น และ กกต.กลางทำหน้าที่คล้ายกับเป็นศาลสูงสุด
แต่หลังจากที่ กกต. ชุดที่สองเข้ามาดำเนินการไม่นาน ก็มีการปรับให้หน่วยงานทั้งสองมารวมเป็นสำนักเดียวกัน คือ สำนักสืบสวนและวินิจฉัย แต่แบ่งพื้นที่การทำงานเป็นภาค ไม่ได้แบ่งเนื้อหาสาระของการทำงาน มีลักาณะการทำงานคล้ายตำรวจภูธรภาค ไม่มีอัยการ (สำนักวินิจฉัย)
กรณีคำพิพากษาของศาล
เมื่อวันที่ 25 กรกฎาคม พ.ศ. 2549 ศาลอาญาได้ตัดสินตามคำฟ้องของโจทย์คือ นาย ถาวร เสนเนียม ส.ส. พรรคประชาธิปัตย์ ในข้อหาการปฏิบัติหน้าที่ไม่ชอบของ กกต. โดยการเอื้อประโยชน์ให้กับพรรคไทยรักไทย ตามมาตรา 24 แห่งพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง พ.ศ. 2541 มีโทษตามมาตรา 42 พระราชบัญญัติประกอบรัฐธรรมนูญฉบับเดียวกัน (ไม่ได้ลงโทษตามมาตรา 157 แห่งประมวลกฎหมายอาญา) ศาลได้มีคำตัดสินว่าให้คณะกรรมการสามคนได้แก่ พลตำรวจเอกวาสนา เพิ่มลาภ นายปริญญา นาคฉัตรีย์ และนายวีระชัย แนวบุญเนียร ต้องคำพิพากษาศาลอาญา ให้จำคุก 4 ปี โดยไม่รอลงอาญา ส่งผลให้ต้องพ้นจากตำแหน่ง กกต. เนื่องจากขาดคุณสมบัติตามรัฐธรรมนูญ และต่อมาศาลฎีกาได้มีคำพิพากษายกฟ้อง
ชุดที่สาม (พ.ศ. 2549–2556)
เมื่อวันที่ 20 กันยายน 2549 คณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ได้ออกประกาศฉบับที่ 13 แก้ไขโดยประกาศฉบับที่ 16 ให้พระราชบัญญัติประกอบรัฐธรรมนูญว่าด้วยคณะกรรมการการเลือกตั้ง พ.ศ. 2541 ยังคงมีผลใช้บังคับต่อไป รวมทั้งให้นายอภิชาต สุขัคคานนท์ นายประพันธ์ นัยโกวิท นางสดศรี สัตยธรรม นายสมชัย จึงประเสริฐ และนายสุเมธ อุปนิสากร เป็นประธานกรรมการและกรรมการการเลือกตั้ง ชุดที่ 3 ตามความที่ประธานวุฒิสภาเคยนำขึ้นทูลเกล้าฯ เพื่อทรงโปรดเกล้าฯ แต่งตั้งบุคคลทั้งห้าเป็นประธานกรรมการการเลือกตั้งและกรรมการการเลือกตั้ง เพื่อทำหน้าที่จัดการเลือกตั้งท้องถิ่น แม้จะยกเลิกรัฐธรรมนูญแห่งราชอาณาจักรไทย พ.ศ. 2540 ไปแล้ว
วาระการดำรงตำแหน่งวันที่ 20 กันยายน พ.ศ. 2549 – วันที่ 19 กันยายน พ.ศ. 2556 และ รักษาการจนถึงวันที่ 13 ธันวาคม พ.ศ. 2556
โดยมี ดร.สุทธิพล ทวีชัยการ เป็นเลขาธิการคณะกรรมการการเลือกตั้ง ได้รับการแต่งตั้งเมื่อวันที่ 15 พฤศจิกายน 2549 และลาออกจากเลขาธิการคณะกรรมการการเลือกตั้ง เมื่อวันที่ 18 กันยายน 2554 เพื่อไปดำรงตำแหน่ง กรรมการ กสทช. คณะกรรมการการเลือกตั้งจึงมีมติแต่งตั้งให้ นายภุชงค์ นุตราวงศ์ เป็นเลขาธิการคณะกรรมการการเลือกตั้ง เมื่อวันที่ 13 มีนาคม 2555
ชุดที่สี่ (พ.ศ. 2556–2561)
คณะกรรมการการเลือกตั้งชุดที่สี่ ได้รับพระบรมราชโองการโปรดเกล้าฯ แต่งตั้ง เมื่อวันที่ 13 ธันวาคม พ.ศ. 2556 และทำพิธีรับพระบรมราชโองการแต่งตั้งและเข้าปฏิบัติหน้าที่ เมื่อวันที่ 16 ธันวาคม พ.ศ. 2556
วาระการดำรงตำแหน่ง 13 ธันวาคม พ.ศ. 2556 - 12 สิงหาคม พ.ศ. 2561
เมื่อวันที่ 30 ก.ย. ที่ห้องประชุมศาลฎีกา ได้เรียกประชุมผู้พิพากษาศาลฎีกา ทั้ง 139 คน เพื่อประชุมใหญ่ มีผู้ออกเสียงทั้งหมด พิจารณาสรรหาบุคคลที่สมควรถูกเสนอชื่อให้เป็นคณะกรรมการการเลือกตั้ง (กกต.) แทนที่ประชุมจะเลือกคณะกรรมการเลือกตั้งทั้งหมด 2 ตำแหน่ง ซึ่งครั้งนี้ได้เพียง 1 ตำแหน่ง โดยจะเรียกประชุมผู้พิพากษาศาลฎีกา อีกครั้ง ในวันที่ 9 ตุลาคม และอีก 3 ตำแหน่ง จะมาจากการประกาศรับสมัครจากบุคคลทั่วไป จะมีการคัดเลือกของคณะกรรมการสรรหากกต. 6 คน ซึงประกอบไปด้วย 1.ประธานศาลฎีกา 2.ประธานศาลปกครอง 3.ประธานสภาผู้แทนราษฎร 4.ผู้นำฝ่ายค้าน 5.ที่ประชุมใหญ่ศาลฎีกาเลือกมา 1คน ที่ไม่ใช่ตุลาการ 6.ที่ประชุมใหญ่ศาลปกครองสูงสุดเลือกมา 1 คน โดยที่ไม่ใช่ตุลาการ
ผลงานสำคัญของคณะกรรมการการเลือกตั้งชุดนี้คือ
การจัดการเลือกตั้งทั่วไปปี 2557
คณะกรรมการการเลือกตั้งชุดนี้ ได้เข้ามาปฏิบัติหน้าที่ในกระบวนการเลือกตั้งสมาชิกสภาผู้แทนราษฎร ที่จะมีขึ้นในวันที่ 2 กุมภาพันธ์ 2557 แต่ไม่สามารถเปิดให้มีการลงคะแนนเลือกตั้งได้ทุกหน่วยเลือกตั้ง และได้กำหนดวันลงคะแนนเลือกตั้งใหม่ในวันที่ 2 มีนาคม 2557 เพื่อจัดการเลือกตั้งสมาชิกสภาผู้แทนราษฎรให้สำเร็จตามที่กฎหมายให้อำนาจไว้
ต่อมาผู้ตรวจการแผ่นดินได้เสนอเรื่องขอให้ศาลรัฐธรรมนูญวินิจฉัยการเลือกตั้งสมาชิกสภาผู้แทนราษฎร เมื่อวันที่ 2 กุมภาพันธ์ 2557  และศาลรัฐธรรมนูญได้มีคำวินิจฉัยการเลือกตั้งที่ 5/2557 เมื่อวันที่ 21 มีนาคม 2557 ว่าการเลือกตั้งสมาชิกสภาผู้แทนราษฎร เมื่อวันที่ 2 กุมภาพันธ์ 2557 ไม่ชอบด้วยรัฐธรรมนูญ
หลังจากที่ศาลรัฐธรรมนูญได้มีคำวินิจฉัยให้การเลือกตั้งสมาชิกสภาผู้แทนราษฎร เมื่อวันที่ 2 กุมภาพันธ์ 2557 ไม่ชอบด้วยรัฐธรรมนูญ ตามมาตรา 108 วรรคสอง คณะรัฐบาล กกต. และผู้ขัดแย้งได้มีการประชุมเพื่อหารือในประเด็นการจัดการเลือกตั้ง ส.ส.ครั้งใหม่ ในขณะนั้นความขัดแย้งก็มีอย่างต่อเนื่อง จนกระทั่ง พลเอกประยุทธ์ จันทร์โอชา ผู้บัญชาการทหารบก ประกาศกฎอัยการศึก ด้วยการอาศัยอำนาจตามพระราชบัญญัติกฎอัยการศึก พ.ศ. 2457 และจัดตั้งกองอำนวยการรักษาความสงบเรียบร้อย และได้เชิญตัวแทนจาก 7 ฝ่าย เข้าร่วมประชุมที่สโมสรกองทัพบก เมื่อวันที่ 21 พฤษภาคม 2557 โดยผลการประชุมในวันนั้น แต่ละฝ่ายไม่สามารถหาทางออกที่ดีที่สุดของประเทศได้
ต่อมาวันที่ 22 พฤษภาคม 2557 ได้มีการประชุมอีกครั้ง โดยคณะรักษาความสงบแห่งชาติ (คสช.) พลเอกประยุทธ์ จันทร์โอชา ผู้บัญชาการทหารบก เป็นหัวหน้าคณะ ประกาศยึดอำนาจ นับเป็นการรัฐประหารครั้งที่ 13 ในประวัติศาสตร์ไทย
หลังจากนั้นได้มีประกาศให้สมาชิกวุฒิสภาสิ้นสุดลง และให้งดการจัดให้มีการเลือกตั้งสมาชิกสภาท้องถิ่นหรือผู้บริหารท้องถิ่นไปจนกว่าจะมีการเปลี่ยนแปลงทำให้สถานการณ์ของประเทศ ณ ขณะนั้นได้บรรเทาความร้อนแรงและการปะทะที่จะให้เกิดการเสียเลือดเสียเนื้อของประชาชนคนไทยแล้วเดินหน้าเข้าสู่การปฏิรูปประเทศอย่างจริงจัง ก่อนที่จะมีการเลือกตั้ง ต่อมามีคำสั่งคำสั่งหัวหน้าคณะรักษาความสงบแห่งชาติ ที่22/2559 เรื่อง การได้มาซึ่งสมาชิกสภาท้องถิ่นเป็นการชั่วคราวในกรณีที่มีการยุบสภาท้องถิ่น โดยให้มีการแต่งตั้ง คณะกรรมการสรรหาคณะหนึ่งทำหน้าที่คัดเลือกบุคคลเพื่อแต่งตั้งให้เป็นสมาชิกสภาท้องถิ่นในกรณีที่มีการยุบสภาท้องถิ่น มีนายกองเอกกฤษฎา บุญราชเป็นประธานกรรมการคณะกรรมการสรรหา
ชุดที่ห้า (พ.ศ. 2561–2566)
ตามรัฐธรรมนูญแห่งราชอาณาจักรไทย พุทธศักราช 2560 บัญญัติไว้ดังนี้
มาตรา 222 คณะกรรมการการเลือกตั้งประกอบด้วยกรรมการจำนวนเจ็ดคนซึ่งพระมหากษัตริย์ทรงแต่งตั้งตามคำแนะนำของวุฒิสภา จากบุคคลดังต่อไปนี้ (๑) ผู้มีความรู้ความเชี่ยวชาญในสาขาวิชาการต่างๆ ที่จะยังประโยชน์แก่การบริหารและจัดการการเลือกตั้งให้เป็นไปโดยสุจริตและเที่ยงธรรม และมีความซื่อสัตย์สุจริตเป็นที่ประจักษ์ ซึ่งได้รับการสรรหาจากคณะกรรมการสรรหา จำนวนห้าคน (๒) ผู้มีความรู้ ความเชี่ยวชาญ และประสบการณ์ด้านกฎหมาย มีความซื่อสัตย์สุจริตเป็นที่ประจักษ์และเคยดำรงตำแหน่งไม่ต่ำกว่าอธิบดีผู้พิพากษา หรือตำแหน่งไม่ต่ำกว่าอธิบดีอัยการมาแล้วเป็นเวลา ไม่น้อยกว่าห้าปี ซึ่งได้รับการคัดเลือกจากที่ประชุมใหญ่ศาลฎีกา จำนวนสองคน ผู้ซึ่งจะได้รับการสรรหาเป็นกรรมการการเลือกตั้งตาม (๑) ต้องมีคุณสมบัติตามมาตรา ๒๓๒(๒) (๓) (๔) (๕) (๖) หรือ (๗) หรือเป็นผู้ทำงานหรือเคยทำงานในภาคประชาสังคมมาแล้วเป็นเวลา ไม่น้อยกว่ายี่สิบปี ทั้งนี้ ตามที่คณะกรรมการสรรหาประกาศกำหนด
และมาตรา 223 กรรมการการเลือกตั้งมีวาระการดำรงตำแหน่งเจ็ดปีนับแต่วันที่พระมหากษัตริย์ ทรงแต่งตั้ง และให้ดำรงตำแหน่งได้เพียงวาระเดียว
คณะกรรมการการเลือกตั้งชุดปัจจุบัน มีพระราชโองการโปรดเกล้าฯ แต่งตั้ง เมื่อวันที่ 12 สิงหาคม พ.ศ. 2561 และวันที่ 4 ธันวาคม พ.ศ. 2561